Sjednica Upravnog odbora Lokalne akcijske grupe Vuka-Dunav, održana je dana 23. ožujka 2023. godine u 10.00 sati u Poduzetničkom inkubatoru i akceleratoru Antunovac, Gospodarska zona Antunovac 23, 31216 Antunovac, te je sačinjen sljedeći

**ZAPISNIK**

**sa 58. sjednice Upravnog odbora**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 10.00 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. Damir Maričić, Općina Vuka,
4. Marija Horvatek, KUD „Klasje Slavonije“ Antunovac,
5. Zdenko Đerđ, PVZ Fructus,
6. Mario Vila, OPG Mario Vila,
7. Stipe Modrić, Udruga veterana vojne policije iz Domovinskog rata OBŽ,
8. Ljubica Šunić, OPG Ljubica Šunić,
9. Grozde Mikulić, Udruga umirovljenika Općine Antunovac,
10. Lončarić Roman, OPG Lončarić Roman.

Za zapisničara je izabrana Mirna Tokić, a za ovjerovitelja zapisnika Zdenko Đerđ.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

**DNEVNI RED**

1. Usvajanje zapisnika sa 57. sjednice upravnog odbora,
2. Odluka o provedbi pojedinačnog glasovanja
3. Odluka o odabiru projekta pristiglih na 7. LAG natječaj za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“,
4. Odluka o utvrđivanju Konačne rang liste za TO 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“,
5. Odluka o usvajanju izvješća o radu za 2022. godinu,
6. Odluka o usvajanju financijskog izvješća za 2022. godinu,
7. Odluka o usvajanju eksterne evaluacije za izradu Lokalne razvojne strategije LAG-a Vuka – Dunav za razdoblje 2014. – 2020. (2021. – 2022.) godine.
8. Odluka o pokretanju trećeg projekta suradnje,
9. Izmjena Pravilnika o sistematizaciji radnih mjesta i zapošljavanja.
10. Razno.

**Ad 1: USVAJANJE ZAPISNIKA SA 57. SJEDNICE UPRAVNOG ODBORA**

Predsjednik Upravnog odbora Marjan Tomas otvara ovu točku dnevnog reda. Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 57. Sjednice Upravnog odbora. Predsjednik je pojasnio zapisnik, te je otvorio raspravu. Pošto nije bilo rasprave, točka dnevnog reda dana je na glasanje.

10 (deset) članova Upravnog odbora je suglasno usvojilo ovu točku dnevnog reda.

**Ad 2**: **ODLUKA O PROVEDBI POJEDINAČNOG GLASOVANJA**

Predsjednik Upravnog odbora otvorio je ovu točku dnevnog reda, te je pojasnio da se može glasovati za grupu projekata ili pojedinačno. Predloženo je da se pojedinačno glasuje za svaki projekt posebno.

10 (deset) članova Upravnog odbora je suglasno s ovom točkom dnevnog reda.

**Ad 3**: **ODLUKA O ODABIRU PROJEKTA PRISTIGLIH NA 7. LAG NATJEČAJ ZA TIP OPERACIJE 2.2.1. „ULAGANJE U POKRETANJE , POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO , UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU“**

Članovima Upravnog odbora dostavljen je prijedlog Odluke o Odabiru projekata pristiglih na 7. LAG Natječaj za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“.

Odluka o Odabiru projekata izdaje se za 6 Korisnika:

1. **Općina Erdut**, evidencijski broj prijavitelja **T.O. 2.2.1./23-28**, OIB: 32673161142, Bana Josipa Jelačića 4, 31226 Dalj.

**-** Izgradnja sanitarnog čvora na lokaciji vinskog muzeja „Teutoburgium“ u Dalju.

- Projektom se planira izgraditi sanitarni čvor za muškarce, žene te osobe s invaliditetom

u naselju Dalj na kč.br. 645, ko. Dalj, s ciljem stvaranja preduvjeta za bolje održavanje

manifestacija, javnih događanja kao i produženog boravka turista na lokaciji vinskog

muzeja.

- Dodijeljeni broj bodova: 30.

Predsjednik Upravnog odbora daje projektnu prijavu na glasovanje, te je deset (10) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 3 predstavnika | 3 predstavnika | 4 predstavnika |
| 30% | 30% | 40% |

1. **Općina Ernestinovo**, evidencijski broj prijavitelja **T.O.2.2.1./23-24**, OIB: 70167232630, Vladimira Nazora 64, 31215 Ernestinovo.

* Izgradnja pješačkih staza u središtu naselja Ernestinovo.
* Predmet projekta je izgradnja pješačkih staza u centru naselja Ernestinovo. Staze se nalaze u parku s katastarskim česticama br. 267/1 i 267/3 k.o. Ernestinovo, u naselju Ernestinovo, Općina Ernestinovo. Provedbom projekta omogućit će se pristup postojećem parku s umjetničkim eksponatima i povezati cijeli prostor mrežom staza. Time se aktivira središnji dio naselja u neposrednoj blizini crkve, općine, zgrade DVD-a, dječjeg vrtića, doma zdravlja i ljekarne.
* Dodijeljeni broj bodova: 25.

Predsjednik Upravnog odbora daje projektnu prijavu na glasovanje, te je deset (10) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 3 predstavnika | 3 predstavnika | 4 predstavnika |
| 30% | 30% | 40% |

1. **Općina Šodolovci**, evidencijski broj prijavitelja **T.O.2.2.1./23-25**, OIB:62765405304, Ive Andrića 3, 31215 Šodolovci.

* Izgradnja pješačke staze u naselju Palača.
* Zahvat izgradnje pješačke staze je smješten u naselju Palača, na k.č.br. 122/7 i 124/10 koje su u vlasništvu Općine Šodolovci, u Ulici Miroslava Odavića, k.o. Palača. Projektom bi se izgradila pješačka staza duljine 353,87 m u naselju Palača, čime bi se osigurala kvalitetna komunalna infrastruktura i veća kvaliteta življenja za lokalno stanovništvo i poboljšala bi se sigurnost sudionika u prometu, a posebno pješaka.
* Dodijeljeni broj bodova: 25.

Predsjednik Upravnog odbora daje projektnu prijavu na glasovanje, te je deset (10) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 3 predstavnika | 3 predstavnika | 4 predstavnika |
| 30% | 30% | 40% |

1. **Općina Vuka**, evidencijski broj prijavitelja **T.O.2.2.1./23-26**, OIB: 70217703378, Osječka 83, 31403 Vuka.

* Izgradnja dječjeg igrališta u naselju Vuka.
* Cilj projekta je izgradnja dječjeg igrališta na k.č. br. 537/34, k.o. Vuka. Projekt se provodi u naselju Vuka u kojem je sjedište Općine Vuka. Navedenim projektom povećat će se broj dječjih igrališta i unaprijediti i poboljšati usluge za stanovnike općine.
* Dodijeljeni broj bodova: 25.

Predsjednik Upravnog odbora daje projektnu prijavu na glasovanje, te je devet (9) članova Upravnog odbora glasovalo sa DA. Jedan član Upravnog odbora isključen je iz glasovanja. Član Upravnog odbora, **Damir Maričić**, u sukobu je interesa sa prijaviteljem projekta **Općina Vuka** obzirom da je načelnik Općine Vuka. Budući da je pismenim putem zatražio i potpisao Izjavu o izuzeću iz postupka odabira projekta Općine Vuka na LAG razini za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ izuzet je prilikom donošenja svih Odluka vezanih za navedenog prijavitelja.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 3 predstavnika | 2 predstavnika | 4 predstavnika |
| 33% | 22% | 44% |

1. **Općina Vladislavci**, evidencijski broj prijavitelja **T.O.2.2.1./23-27**, OIB: 17797796502, Kralja Tomislava 141, 31404 Vladislavci.

* Izgradnja i opremanje dječjeg igrališta u Hrastinu.
* Osnovna svrha projekta jest poboljšanje uvjeta za djecu u Općini Vladislavci kroz izgradnju i opremanje novog dječjeg igrališta u Hrastinu. Igralište se nalazi na zemljištu predviđenom za sport i rekreaciju. Izgradnja dječjeg igrališta predviđena je na zemljištu u vlasništvu Općine Vladislavci, na k.č.br. 289/3, k.o. Hrastin.
* Dodijeljeni broj bodova: 25.

Predsjednik Upravnog odbora daje projektnu prijavu na glasovanje, te je devet (9) članova Upravnog odbora glasovalo sa DA. Jedan član Upravnog odbora isključen je iz glasovanja. Član Upravnog odbora, **Marjan Tomas**, u sukobu je interesa sa prijaviteljem projekta **Općina Vladislavci**, obzirom da je načelnik Općine Vladislavci. Budući da je pismenim putem zatražio i potpisao Izjavu o izuzeću iz postupka odabira projekta Općine Vladislavci na LAG razini za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ izuzet je prilikom donošenja svih Odluka vezanih za navedenog prijavitelja.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 3 predstavnika | 2 predstavnika | 4 predstavnika |
| 33% | 22% | 44% |

1. **Općina Antunovac**, evidencijski broj prijavitelja **T.O.2.2.1./23-29**, OIB: 30812410980, Braće Radića 4, 31216 Antunovac.

* Izgradnja sportskog igrališta za mali nogomet u Antunovcu.
* Projekt se provodi na području Općine Antunovac, a obuhvaća izgradnju sportskog igrališta za mali nogomet u naselju Antunovac. Realizacijom projekta na k.č.br. 540, k.o. Antunovac, izgradit će se sportsko igralište za mali nogomet površine 184,64 m2 na površini na kojoj trenutno nema izgrađenih sadržaja. Dimenzije sportskog igrališta za mali nogomet s umjetnom travom iznosit će 7,70m x 15,0 m, a uz teren će se izvesti staza širine 1,20 m te će se izgraditi zaštitna ograda. Ulaganje u izgradnju novog javno dostupnog sportskog sadržaja unaprijedit će uvjete života i kvalitetu stanovanja budući da će sportsko igralište za mali nogomet biti javno dostupno svima pod jednakim uvjetima.
* Dodijeljeni broj bodova: 25.

Predsjednik Upravnog odbora daje projektnu prijavu na glasovanje, te je devet (9) članova Upravnog odbora glasovalo sa DA. Jedan član Upravnog odbora isključen je iz glasovanja. Član Upravnog odbora, **Davor Tubanjski**, u sukobu je interesa sa prijaviteljem projekta **Općina Antunovac**, obzirom da je načelnik Općine Antunovac. Budući da je pismenim putem zatražio i potpisao Izjavu o izuzeću iz postupka odabira projekta Općine Antunovac na LAG razini za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ izuzet je prilikom donošenja svih Odluka vezanih za navedenog prijavitelja.

Projektna prijava je jednoglasno izglasana, te će korisniku biti dodijeljena Odluka odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 3 predstavnika | 2 predstavnika | 4 predstavnika |
| 33% | 22% | 44% |

**Ad 4: ODLUKA O UTVRĐIVANJU KONAČNE RANG LISTE ZA T.O.2.2.1. „ULAGANJE U POKRETANJE , POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO , UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU“**

Članovima Upravnog odbora dostavljena je odluka o utvrđivanju konačne rang liste. Predsjednik Upravnog odbora Marjan Tomas otvorio je ovu točku dnevnog reda, te predao riječ Voditeljici LAG-a Vuka-Dunav Ivani Čik, koja je pojasnila članovima Upravnog odbora Konačnu rang listu za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“.

Predsjednik Upravnog odbora otvara raspravu, no kako rasprave nije bilo, daje ovu točku na glasanje.

10 (deset) članova Upravnog odbora suglasno je s ovom točkom dnevnog reda.

**Ad 5: ODLUKA O USVAJANJU IZVJEŠĆA O RADU ZA 2022. GODINU**

Članovima Upravnog odbora dostavljena je Odluka o usvajanju Izvješća o radu za 2022. godinu. Voditeljica Ivana Čik obrazložila je ovu temu, te je nakon toga točka dnevnog reda dana na usvajanje.

10 (deset) članova Upravnog odbora suglasno je s ovom točkom dnevnog reda.

**Ad 6: ODLUKA O USVAJANJU FINANCIJSKOG IZVJEŠĆA ZA 2022. GODINU**

Članovima Upravnog odbora dostavljena je Odluka o usvajanju financijskog izvješća za 2022. godinu. Voditeljica Ivana Čik obrazložila je Odluku, te je ova točka Dnevnog reda dana na glasovanje.

10 (deset) članova Upravnog odbora je suglasno s ovom točkom dnevnog reda.

**Ad 7: ODLUKA O USVAJANJU EKSTERNE EVALUACIJE ZA IZRADU LOKALNE RAZVOJNE STRATEGIJE LAG-A VUKA-DUNAV ZA RAZDOBLJE 2014. - 2020. (2021. – 2022.) GODINE**

Članovima Upravnog odbora dostavljena je Odluka o usvajanju eksterne Evaluacije za izradu Lokalne strategije LAG-a Vuka – Dunav za razdoblje 2014. – 2020. (2021. – 2022.) godine, izrađena od strane Ekonomskog fakulteta Osijek u Osijeku. Voditeljica Ivana Čik ukratko je objasnila rezultate i zaključke evaluacije. Kako nije bilo rasprave po točki dnevnog reda, točka je dana na glasanje, te je jednoglasno usvojena.

10 (deset) članova Upravnog odbora je suglasno s ovom točkom dnevnog reda.

**Ad 8: ODLUKA O POKRETANJU TREĆEG PROJEKTA SURADNJE**

Članovima Upravnog odbora dostavljena je Odluka o pokretanju trećeg projekta suradnje putem Podmjere 19.3. „Priprema i provedba aktivnosti suradnje LAG-a“, Tip operacije 19.3.2. „Provedba aktivnosti projekta suradnje“, na temu: promocija i brendiranje lokalnih i regionalnih proizvoda. Voditeljica Ivana Čik pojasnila je da će se navedeni projekt provoditi u svrhu provedbe Lokalne razvojne strategije LAG-a Vuka-Dunav za razdoblje 2014.-2020. godine, te prijelazno razdoblje 2021. – 2022. godine. Partneri na projektu suradnje su LAG-ovi sa područja Osječko-baranjske županije: LAG Baranja, LAG Karašica, LAG Strossmayer i LAG Vuka-Dunav.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

10 (deset) članova Upravnog odbora je suglasno s ovom točkom dnevnog reda.

**Ad 9: IZMJENA PRAVILNIKA O SISTEMATIZACIJI RADNIH MJESTA I ZAPOŠLJAVANJA**

Voditeljica LAG-a informirala je prisutne o izmjeni i dopuni Pravilnika o sistematizaciji radnih mjesta i zapošljavanju URBROJ: UO/16-6 od dana 29. travnja 2016. godine. Pravilnik se mijenja i dopunjuje prema slijedećim odredbama: u članku 16., točka 2. „Stručni suradnik za pripremu i provedbu projekata“, stavak 3.“Stručno znanje“ iza riječi „ poljoprivredne struke“ dodaju se riječi: „te biotehničke, tehničke i prirodne znanosti“.

Kako nije bilo rasprave po točki dnevnog reda, točka je dana na glasanje te je jednoglasno usvojena.

10 (deset) članova Upravnog odbora suglasno je s ovom točkom dnevnog reda.

**Ad 10:** **RAZNO**

Kako nije bilo dodatnih komentara, te su članovi Upravnog odbora suglasni po svim točkama dnevnog reda Sjednica Upravnog odbora je zaključena u 10:30 sati.

URBROJ: UO/23-28

U Antunovcu, dana 23. ožujka 2023.godine.

|  |  |
| --- | --- |
| Zapisničar  Mirna Tokić | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Zdenko Đerđ | |